BERBEC. Ți se prevestește o zi cam agitată, cu toate că aveai nevoie de liniște pentru a putea progresa cu un proiect extrem de urgent. E destul de greu să îți găsești timp și pentru treburile proprii, dar succesul ce se prevestește îți dă un impuls să le poți finaliza.
TAUR. Toate merg foarte lent, ceea ce pe tine la început tare te deranjează, dar încet-încet îți dai seama că nici nu e atât de rău așa. Nu ai de respectat termene limită, iar un pic de pauză la serviciu îți lasă și ție puțin timp să mai stai de vorbă câte un pic cu colegii.
GEMENI. Când trebuie să lucrezi la proiecte importante nu poți depinde de o singură cale, trebuie să ai și un plan de rezervă, pentru că oricând poate interveni ceva neașteptat. Iar asta, chiar dacă te-ar surprinde într-un mod plăcut, dacă nu ești pregătit te va încurca.
RAC. Dorința ta cea mare ar fi să soluționezi o problemă financiară care, chiar dacă nu se rezolvă, nu te va afecta negativ față de starea actuală. Însă dacă faci rost de bani vei putea face o investiție care să-ți aducă satisfacții mari și venituri apreciabile în viitor.
LEU. Cei dragi din familie sunt cei mai buni tovarăși în planurile tale legate de confortul casnic. Vrei să faci niște modificări în cămin, să renovezi locuința, să o reamenajezi, să aduci un plus de confort, dar nu poți și nici nu vrei să iei decizii majore de unul singur.
FECIOARĂ. Calea pe care o parcurgi în această perioadă e plină de emoții, dar și de rezultate îmbucurătoare. Poate ai de susținut o serie de examene, un interviu de selecție, ori ai de umblat după acte pentru a rezolva o problemă oficială, dar finalul va fi unul fericit.
BALANȚĂ. Când ți se dă dreptate ai vrea să sărbătorești victoria și să spui la toată lumea ce bine s-au rezolvat lucrurile datorită judecății tale corecte. Tu respecți litera legii cu sfințenie și ești mândru de faptul că nu umbli niciodată pe căi incorecte.
SCORPION. Nu te lăsa convins să apelezi la mijloace incorecte pentru a-ți atinge scopul, pentru că ție așa nu-ți merge. Ilegalitățile nu-s de tine. Chiar dacă drumul drept e mai anevoios, pentru tine e singura cale accesibilă și numai asta te duce la țelul propus.
SĂGETĂTOR. Cariera cere cam mult de la tine astăzi: și concentrare, și decizie, asumare de răspundere și stăpânire de sine. Trebuie să-ți prezinți ideile în fața unei comisii sau participi la o competiție cu rivali puternici, dar nu te speria, tu ești capabil să-i învingi.
CAPRICORN. Ești motivat de un plan promițător, dar realizarea sa îți va consuma toate rezervele de energie pe o perioadă mai lungă de timp de acum încolo. Poate va dura o săptămână, sau câteva luni, chiar un an, dar e exact ceea ce ți-ai dorit tu de la viață.
VĂRSĂTOR. O piedică te ține departe de un moment de-a dreptul norocos, dar tu nu te lași bătut. E ca și cum o șansă excelentă ar trece pe lângă tine, o ocazie deosebită destinată special ;i exclusiv, dar trebuie să înfrunți o serie de obstacole pentru a putea profita de ea.
PEȘTI. Fiecare început de săptămână e greu, dar astăzi parcă mai mult ca oricând nimic nu merge. Ți-e greu să reiei ritmul problemelor de la serviciu atunci când fizic ești la locul de muncă, dar sufletul și toate gândurile ți-au rămas acolo unde ai fost în weekend.